Ţekkayen Inagan n Yahwa di lecɣal n usellek m’ara d-teḍru txessaṛt?
Ih. Neţţak afus n lemeawna deg umur ameqran n txessaṛin i d-iḍerrun. Acḥal d abrid i nefka afus n lemeawna m’ara d-teḍru txessaṛt. Neţeawan Inagan d wid ur nelli ara d Inagan, elaḥsab n lameṛ-agi n Wedlis Iqedsen: “An-nexdem lxiṛ i yemdanen meṛṛa, ladɣa i watmaten di liman.” (Igalatiyen 6:10) Nxeddem daɣen lmeǧhud akken a nefk i wid i tḥuza txessaṛt lemeawna deg wayen yeenan leḥwayeǧ n ṛṛuḥ w’a ten-nṣebber.—2 Ikurintiyen 1:3, 4.
Asewǧed
M’ara d-teḍru txessaṛt, iqeddacen n tjemmuyae n wemḍiq-nni ţnadin ɣef Inagan meṛṛa akk-d yemdukkal-nsen di ddin bac ad ẓren m’ur ten-yuɣ wara, neɣ ma yella kra i ḥwaǧen. Umbeed, ţxebbiṛen lbiru aɣelnaw n Inagan n Yahwa, qqaren-as d acu n lemeawna i geţţunefken.
Ma yella ur zmirent ara tjemmuyae n wemḍiq-nni ideg i d-teḍra txessaṛt ad fkent afus n lemeawna, d Asqamu amwellah n Inagan n Yahwa i gesteklifen s temsalt-agi. Akka i ssewǧden iman-nsen imasiḥiyen n lqern amezwaru yiwet n tikkelt, asmi i d-yeɣli fell-asen laẓ. (1 Ikurintiyen 16:1-4) Lbiru aɣelnaw yeţwekkil kra n trebbuyae n usellek bac ad wellhent lecɣal. Kra n Inagan n tamiwin nniḍen ţṛuḥun d iwaziwen, ţţaken si lweqt-nsen bac ad eiwnen.—Lemtul 17:17.
Ameṣruf
Tukciwin yeţţuceggaeen ɣer lbiruwat iɣelnawen n Inagan n Yahwa ssexdamen-tent daɣen iwakken ad eiwnen yis-sent wid i tḥuza txessaṛt. (Lecɣal 11:27-30; 2 Ikurintiyen 8:13-15) Wid akk yeţcaraken di leqdic-agi n usellek d iwaziwen. Ihi, idrimen yeţwaeezlen i ccɣel-agi ssexdamen-ten kan i usellek mačči i wayen nniḍen. Neţḥebbiṛ mliḥ bac a nessexdem akken ilaq yal tikci.—2 Ikurintiyen 8:20.
kab_Latn kab_Latn sag_Latn kab_Latn kab_Latn kab_Latn kab_Latn